IRIARTE OKIÑENA (EH Bildu, 2016-11-23):
Zerrorekin hasiko naiz Egibar jauna. Izan ere lehentxeago aipatu duzu zure jardunaren hasieran Iñigo Urkulluren inguruan ez genuela ezer esan, eta Miren Larrionek ez ninduela nahikoa eraman lehendakari toki izatekora.
Eta egia esan, zuk beste horrenbeste egin duzu Iñigo Urkullurekin, bere inguruan ez duzu hitzik esan eta batez ere, niri buruz hitz egin duzula onartu behar didazu. Edozein kasutan, bueno, Mendia andreak ere esan du banaizela... Nola esan duzu Mendia andreak? Hautagai kasuala edo...
Ni naiz pertsona bat Euskal Herria Bilduren izenean natorrena hemen, guk sinesten duguna mahai gainean jartzera, oso serio eta oso arduratsu. Eta ardura handiarekin eta gainera, nire lehen aldia izanik, nator ilusio handiz hau egitera. Eta zuei irudituko zaizue ez dela egingarria, zuei irudituko zaizue erabaki utopikoa dela, baina lehentsuago esan dizuedan bezala, guk gaur mahai honetara ekarri ditugun proposamenak egikaritu daitezke, guk geuk ere aztertu ditugu, agian ereduak izan beharko dira aldatu beharko direnak.
Baina ni oso serio etorri naiz hemen lan egitera. Euskal Herria Bilduaren inguruan Egibar jauna, ñabarduraren bat egin dizut orain baino lehen ere, eta orain ere batzutan pare batetan harrapatu dizut ez genekiela seguru ezker abertzaleaz ari zinen, zer zen Sortu, nork agintzen zuen...
Begira, Euskal Herria Bildu osatzen dugu eta ongi dakizu zuk Aralarrek, Alternatibak, Eusko Alkartasuna, Sortu momentu honetan eta kanpotik etorri garen hainbat pertsona independentek. Eta nik onartzen ditut hauteskunde kanpaina batean horrek emaitzak eman ditzakeela eta nolabait jarri dezakeela, kokatu gaitzakeela lehen aldian eta kokatu gaitzakeela lehen aldian jende askorentzat gustatu izan ez diren dinamika batzuetan. Baina Euskal Herria Bildu hau da, eta Euskal Herria Bildu izatea eta Euskal Herria Bildu indartsua izatea zuk zerorrek ere badakizu oso garrantzitsua dela herri honentzat.
Herri honek (...) erronka askotarako oso garrantzitsua izango dela, Eusko Alderdi Jeltzaleak...
...indartsua izatea  - zuk zerorrek ere badakizu -  oso garrantzitsua dela herri honentzat. Herri honek (...) erronka askotarako oso garrantzitsua izango dela, Euskal Alderdi Jeltzalea garrantzitsua izango den bezala eta beste alderdi batzuk garrantzitsuak izango diren bezala, EH Bildu gaur den bezala izatea oso garrantzitsua izango da herri honentzat.
Horregatik, eskatzen dizut ñabardura egiten dugunean etxe bakoitzean egon daitezke egon daitezkeenak. Eta nik zure etxeari begiratzen baldin badiot ere, aurkitu ditzaket agian egin ditzakedan ñabardura. Baina norberak bere etxekoa nolabait zaindu dezala, zuk niri lehen esan didazun bezala, badauzkadala lan ugari etxean.
Eta iruditzen zait EH Bildu garela, EH Bildu izan nahi dugula, EH Bildu izateko aparteko ahalegina egin dugula eta, benetan esaten dizut, uste dut EH Bilduk aparteko garrantzia izango duela eta zuk ere badakizula. Arduragabekeriaz jokatzea dela esango nizuke, tamaina batean behintzat, horrela broma egiten duzunean.
Badakigu zer aurrekari dauzkagun, badakigu nola iritsi garen hona, badakigu nola kostatu duen hau egitea, baina orain hemen gaude eta aipatu dizkidazun hainbat eremuetarako iruditzen zait oso garrantzitsua dela garen garena izatea. Izena daukagu eta izen horrek izana ere ematen digu eta uste dut, zentzu horretan, garrantzitsua dela hau errepikatzea.
Esan didazu hauteskunde kanpainan elkarbizitzaren erabakiari inguruan esandakoekin bat etorri zarela eta etxeko lanak badauzkadala etxean. Seguru asko denok dauzkagu etxean etxeko-lan ugari eta seguru asko Legebiltzar honetatik egin beharko duguna izango da eremua prestatu guztiok bide horren amaieran, momentu honetan nigandik oso urrutik dauden pertsonak alde batean eta bestean, ongi dakizulako zuk oso urruti alde batean edo bestean dauden pertsonak egongo direla, alde batean eta bestean dauden pertsona horiek lortu dezakeela, hitz bat agian beraien mahai gainetik bota, edo beraien paperetatik kendu, edo beraien arkatzetatik aparte utzi, eta izan gaitezen guztiok, azken batean, herritar guztiok konpartitzen duten eta neurri batean gozo hartuko dituen nolabaiteko lan bat egiteko.
Eta seguru aski lan horren amaieran guztiok izango garela gai beste elkarbizitza bat gauzatu ahal izateko, herritarrak guk baino lehenago egiten diren hori gauzatu egin ahal izateko eta pentsatzen dut ere Parlamentu honetan lan hori egiteko gai izango garela eta izango dugula aukera benetan urratsak emateko.
Ni sinestuta nago. Ni hona oso gauza gutxitara nator, Egibar jauna, eta batez ere herrigintzari begira nator. Badakit zu ere bai, ez daukat horretan zalantzarik. Baina ni horretara eta hori buru-buruan daukat.
Eta pare bat gauzek preokupatzen naute. Bata, bakea eta elkarbizitza da, eta horretan urratsak ematea. Eta uste dut urratsak eman behar ditugula. Sarri askotan arduratzen nau bakea eta elkarbizitzaz hitz egiten dugunean, eta hau agian, Urkullu jauna, zuri esango nizuke, batez ere zuk ETA aipatu duzu. Orduan, nik zalantzarik ez daukat ETAren armagabetzean urratsak eman behar ditugula eta urrats garrantzitsuak eman behar ditugula, eta urrats garrantzitsuak eman behar dituela ETAk.
Edozein kasutan, onartuko didazue armagabetze bat gauzatzeko inolako urratsik eman ez duen bakarra Espainiako Gobernua izan dela. Espainiako Gobernua bere eskuetan bazeuzkala aukerak, munduko gainerako gobernu guztiek era honetako gatazketan egin duten bezala, urratsak emateko. Gaur bertan ezagutu dugu, erreferendum baten ostean berriz ere Kolonbian beste akordio bat eta gobernu bat, badakit oso tankera ezberdineko, oso emaitza ezberdinetako gatazkak direla.
Baina esan nahi nukeena da erabili diren erreminten inguruan egin daitekeela hausnarketa bat. Gobernu gutxi, bakar bat ere ez baldin badago munduan, Espainiako Gobernua bezalakoak dira, inolako urratsik eman ez dituena, hau gauzatu ahal izateko. Alderantziz, gehiago esango nuke. Iruditzen zait  - eta nik informazio gutxi daukat, zuek agian gehiago izango duzue -  gehiago egiten duela trabatik beste gauza batzuetatik bai.
Egibar jauna, gutxi samar hitz egin didazu eta hitz egin duzu Alderdi Sozialistarekin lortutako akordioaren inguruan. Errotondak, zenbat aldiz hitz egin dugun errotondaren inguruan, Egibar jauna, zuk eta nik? Uste dut gainera beste termino batzuetan zela zuk errotondaz esaten zenuena. Edozein kasutan, seguritate bialaren inguruan aipatu dizkiguzu behin baino gehiagotan errotondaren kontuak.
Eta errotondan utzi zaitut tarte batean eta noa Iruñako Baluartera, zuk zerorrek aipatu duzun bezala urte honen hasieran, bertan egin zenuten asanblea jeneralera. Burura etorri zait han erabili zenuten dokumentu politikoa eta zuek batasuna eta indarra  - oker ez badago -  deitu zenuten dokumentu horretan esaten zenuten Euskal Herria nazio bat dela eta erabakitzeko eskubidea duela.
Eta gainera, aipatu, zuzenean aipatu gabe, ez Partidu Popularra eta ez Alderdi Sozialista ere, neurri batean egiten zenituzten komentarioen bitartez, argi ikuskatu zitekeen federalismoa, eta gainerakoa aipatzen zenituztelako, hain zuzen ere, argi ikusi zitezkeen bai Alderdi Popularrari eta bai Alderdi Sozialistari egiten zenizkiela erreferentzia ardia eta esaten zenuten ez zeundetela sekula zuen burua horretan endredatzen utziko.
Ba, edo nik ez dut oso ondo ulertu lortu duzuen akordioa edo iruditzen zait apur bat endredatu zaretela, zeren ez dut ikusten argi hemendik nola atera daitekeen Estatu bat nazio dela eta erabakitzeko eskubidean duela ondorio Estatuko duen ezer datozen urte hauetan, eta nahiago nuke hankaz sartuko banu, eta hemendik pare bat urtera zortzi hilabetera gauza beste era-batera balira eta egiaztatuko balitz hori.
Iruditzen zaidalako, Egibar jauna bene-benetan iruditzen zait, hau dela urrats hori emateko unea, hau duela Euskal Herriak urratsa hori emateko uneak eta zuk aipatu dituzun Nafarroa momentu batean lehen, Nafarroak bere aurreko urteetatik urratsak handiak eman ditu, urtarrilean, iparraldean beste erakunde(...) ikusteko aukera izango dugu, oraindik ere seguru aski eskumen gutxi izango dituena, baina edozein kasutan aukera handia eman litzakeena eta uste dut aukera hau ezin dugula galdu.
Eta gaur goizean esan dudan beste gauza bat, eta izan da herritarrek aukeratzen gaituztela lau urterako eta gure lau urtekoa dela eta ez zela eternitatea, eta, beraz, lau urte hauetan herri honen gehiengoak argi utzi duenez zerbait eta hori argi utzi izan baldin bada, argi utzi duena izan baldin bada erabakitzeko eskubidea nahi zuela era batean edo bestean, uste dut eskatuko ligukeela zentsu horretan urratsak ematea.
Eta zaila egiten zait pentsatzea hori Alderdi Sozialistarekin egingo duzuenez. Badakit Alderdi Sozialistaren barruan hasi naiz beste ahots batzuk entzuten eta beste ahots horien musikak agian baditu beste zantzu batzuk, baina behintzat, orain arte, Mendia andrea defendatu dunaren arabera, bere eskemaren barruan ez da sartzen erabakitzeko eskubidea, Mendia andrea hori askotan hitz egin duzue, esan didazu zuk ere eta kosta egiten zait sinestea akordio honekin ez ote zaituzteten helduta izango herri honek bere burujabetzaren inguruan eman beharreko urratsei dagokionez, eta honekin ez dut gutxiesten beste arlo batutan hartu izan diren neurria eta neurri horiek izan dezaketen garrantzia.
Gure eredutik kanpora geratzen direla esango nuke, ba begira, Alderdi Sozialistaren paperak irakurriz gero, edo Alderdi Sozialistaren kanpaina elektoraleko, zerak, programa ikusiz gero, sarri askotan paperean dagoena ikusita pentsatu izan dut paperekoa ekarriko balute errealitatea, agian beste moduko eredu batzuk ikusteko gauza izango ginatekeela.
Eta ez zaio hori gertatu nire ustez Alderdi Sozialistari, Mendia andrea behin eta berriro saiatu da esaten baietz Alderdi Jeltzalearen politika ekonomikoa eta Alderdi Jeltzalearen politika markatzeko gai izan dela, benetan, zalantzak dauzkat hori horrela izan denik, bai Eusko Alderdi Jeltzalearekin elkar lanean aritu denean aurreko Legealdian eta baita beraiek ere hargintzan ari zirenean.
Beraz, ikusiko dugu zer ematen duen. Nik, momentuz ez daukat konfiantzarik baina esaten dizut berriz ere, iruditzen zait burujabetzan urratsak emateko unean hau dela, hau dela, goizean esan dudan bezala, badirelako Europan aire batzuk honetan bultzatu gaitzaketenak, badakit, agian, zuek ez diozuela Kataluniari begiratzen aparteko konfiantzaz, baina nik pentsatzen dut Katalunian urrats garrantzitsuak eman daitezkeela eta hori gertatzen baldin bada, ez dakit zer aurpegi geratuko zaigun guri haiei begira.
Zenbaki pila bat ere jarri dizkidazun mahai gainean, Egibar jauna, eta egia esan behar baldin baduzu, batzuk ahaztu eta guzti egin zaizkit. Edozein kasutan, begira, zenbakien kontu honekin, esan (...) da eredu kontu batek badela eta zuk esan diezadakezula honetan edo honetan eragiten diela egungo zerga sistemak eta zeintzuk izango liratekeen momentu honetan eta gauza dauden bezala kaltetuak izango liratekeenak eta agian hori onartu diezazuket, baina nik usten dudana da, usten dudana da enpresetan industria handitan eta diru asko mugitzen diren tokietan eragin gehiegi egiteko aukera badaukagula.
Agian, aldatu egin beharko dugu orain arteko sistema, agian begiratu egin beharko dugu zuk aipatu dizkidazun errenta tramu horietan dauden gizon-emakumeen eragin ez dagien, baina hori alde batera utzita, uste dut badagoela hor eztabaida bat, badagoela Parlamentu honetako talde guztietara iritsi den eztabaida bat eta uste dut egin beharreko eztabaida bat dela.
Hori bat, eta beste batzuk gaur mahai gainera ekarri ditugunak. Uste dut politika egiteko beste eredu batzuk badaudela, justizia soziala egiteko beste eredu batzuk badaudela, elkartasunean oinarritutakoak.
Ez direla guri sortu zaigun fantasia bat, guk ere badaukagula horien inguruko programa ekonomikoa, oker ez banago zuei ere eman genizuena, eta berriro esaten dizut, serio, serio etorri gara gu hona lanera, ez gara horrela, besterik gabe okurritu zaiguna esatera etorri garenak eta esaten dizut, ez inolako aparteko erraz, esaten dizut benetan sinestuta eta lan egiteko prest gaudelako.
Oraingo honetan akordioak ez dira posible izan, egia da, posible izan zitezkeen, Egibar jauna, posible izan zitezkeen, ez dira posible izan, baina badakizu eta Podemosek eta oraintxe hitz egingo dut beraiekin, zehatzago. Eta Alderdi Sozialistak eta Partidu Popularrak ere jakin dezaten, Euskal Herria Bilduren eskuak prest daudela akordioak erdiesteko eta akordioak gauzatzeko.
Eta prest gaudela hasieratik eta zuek izan zaretela lehentasunezko gure aukera. Baina beste gainontzeko guztiekin ere, prest gaudela.
Eta Elkarrekin Podemosekin jarraituko dut, hain zuzen ere, nolabaiteko ñabardura bat egin nahi nizulako, Zabala andrea, esan diguzulako, beno, gu ari ginela Alderdi Jeltzalearekin negoziatzen.
Beno, gu ari ginen Alderdi Jeltzalearekin negoziatzen eta zuekin ere bai. Eta Alderdi Jeltzaleari pasa genion dokumentu pare bat eta Alderdi Jeltzaleak guri ere pasa zizkigun, eta zuei ere bai.
Eta Alderdi Jeltzaleak erantzun egin zigun eta zuek ez zeniguten erantzun. Oraindik ez diguzue erantzun. Pentsatzen dut honekin, edozein kasutan, izan ditzakegula hitz egiteko, gaietan sakontzeko eta oraindik ere legealdia hasi baino ez dela egin eta nik esperantza guztia daukat zuekin ere, eta esan dudan bezala, gainerako indar politiko guztiekin aritu ahal izateko, benetan.
Galdera bat egin duzu, ez dakit non daukadan paper hori, zera, Zabala andrea, hemen idatzi dut nonbait, zer-nolako gizartea nahi dugu, galdetu duzu.
Eta nik uste dut, ba begira, gauza batzuk agian ez nituen hain argi esango, baina nik esan dut nahi dugula gizarte bat non eta feminismoa lerro lerroan, lehen lerroan egongo den gizon eta emakumeen berdintasuna erabat garrantzitsua iruditzen zaidalako, hain zuzen ere, edozein abiapunturen muga delako, nire ustez.
Ezkerrekoa esan dizut eta gainera zehaztu dut nola ulertzen dudan ezkerra, eta beno, besteak beste, mahai gainera ekarri nahi izan dut belaunaldien arteko elkartasuna eta ezin ditzakegula guk gaur egun esku artean dauzkagun gauzak nahi ditugun bezala egin, kontuan izanda ondorengo batzuk ere badauzkagula.
Esan dizut independentista, subirautzaren bidean urratsak ematen hasteko. Batzuk independentismorainoko bidea egin nahian, beste batzuk, beno, subirautza hori, agian gauza konkretu batzuk lortzeko ezinbesteko erreminta bezala ikusten dugulako.
Baina horixe, bake eta elkarbizitzan lanean aritzeko prest gaudenak, eta gainera uste dut zuk ere buruan izan duzun elementuren bat ekarri dudala gaur nire jardunera, herri kultu bat, ikertuko duen herri bat, herri garatu bat, herri zoriontsu bat. Horixe da guk nahi dugun gizarte bat, horixe da guk planteatzen duguna.
Eta horregatik iruditu zaigu momentu batean, beno, ez dakit entenditzen dut batzuentzat ni ez naizela Urkulluren tamainako hautagaia, baina ni hautagai bezala hementxe nago eta ez didazu aparteko ezer esan.
Eta nik esan nahi nizukeena da, ba gutxienez hori argi esaten dizudala. Beno, joango garela pixkanaka-pixkanaka akordioak egiten.
Zuek ere erabaki beharko duzuela, zeren ez da gauza bera Madrilen esaten duzuena eta Madrilen Euzko Alderdi Jeltzalearekiko edo Alderdi Sozialistarekiko esaten duzuena, edo hemen esaten diezuena. Orduan, joango gara pixkanaka gauzak aklaratzen, joango da legealdia martxan jartzen.
Niri iruditzen zait batzuetan legealdiak nola hasten diren garrantzitsua dela, baina legealdia bukatuko da eta egingo dugu bide hori ere.
Hasiera honetan, ba izkina eginez aurkitu zaituztegu baina ba pentsatzen dut beste momenturen batean izango dugula eta momentu hori gainera berehala etorriko dela eta izango ditugula elkarren arteko akordioak egiteko aukerak.
Eta zuk Urkullu jaunari esan diozun bezala, bakegintzan eta elkarbizitzak lanerako prest zaudela, guk ere esan dugu orain eta orain baino lehenago, horretarako prest gaudela eta berriro errepikatzen dizut, Egibar jauna.
Mendia andrea ez dago, baina beno, Mendia andreari ba nik egia esan, zorionak eman nahi nizkion. Zorionak, egia esan, ba berak, hain zuzen ere, hauteskunde gauean bertan emaitza txarrak izan...
...zorionak eman nahi nizkion. Zorionak, egia esan, berak hain zuzen ere, hauteskunde gauean bertan emaitzak txarrak izan zituztela aitortu ondoren lortu duelako Gobernu batean egotea.
Eta zorionak eman nahi nizkion gainera aparteko meritua iruditzen zaidalako Espainian Alderdi Sozialista dagoen bezala, eta ez dakit oso ondo gainera, azkenean Euskadiko Sozialistak non kokatuak zaudeten, Andueza jauna, eta nolako gorabeherak dauzkazuen, baina edozein kasutan, Espainian Alderdi Sozialistak dauzkan gorabeherak kontuan ikusita, aparteko meritua egia esan Gobernu batean ikusgarritasuna lortu ahal izatea.
Niri lehendakari okasionala naizela esan dit Mendia andreak. Beno, agian zuek salbaziorako Gobernua lortu duzue. Baina azken batean, honelako gauzak ardia adarretatik hartzea besterik ez da, eta uste dut aurrera egin behar dugula era honetako foroetan eta, batez ere, lan hori eman digutela herritarrek, lan egitekoa. Bakoitzak bere posiziotik, baina seguru nago izango ditugula  - eta esaten dizute askotan ikusten ditudalako -  badaudela paperean zuekin eta egin ditugulako gainera akordioak zuekin hainbat lekutan.
Sortzen dit nolabaiteko nora eza, Egibar jauna, zuri ere hau esango dizut edo Urkullu jauna, Patxi Lópezek esan duenean akordio hau ona dela Espainiarentzat. Horrek sortzen dit nolabaiteko beldurra, ez dakidalako zergatik den ona Espainiarentzat hau; eta hain ona baldin bada Espainiarentzat, ez dakit, agian ez da hain ona izango Euskal Herriarentzat edo Euskal Herriaren parte honentzat.
Erabakitzeko eskubidearen inguruan, Mendia andreari lehenago esan nahi niona. Iruditzen zait, beste ahots batzuk entzuten hasia naizela, Andueza jauna zure aldetik ere bai, eta seguru asko Alderdi Sozialistak zentzu horretan ere urratsak eman beharko dituela, eta beste modu batera kudeatu beharko duela egoera hau.
Edozein kasutan, oso sarritan entzun izan dut Mendia andreari esaten erabakitzeko eskubideak zatitu egiten duela. Niri iruditzen zait zatitzen duena dela ez erabakitzeko eskubidea izateak. Horrek zatitzen ditu. Gero, behin erabakitzeko eskubidea izanda, zatitzen gaituen edo ez, hori gero ikusi ahal izango dugun gauza bat izango da.
Baina edozein kasutan, iruditzen zait dela esatea Alderdi Jeltzalearekin Alderdi Sozialistak lortu duen akordioak edo gobernu koalizioak zatitu egiten du. Ez, ez du zatitzen. Niri agian gustatuko zait gehiago edo gutxiago, edo nahiagoko nuke egon edo ez egon. Baina ez du zatitzen gizarte hau.
Partidu Popularrak Espainiako hauteskundeak irabazten dituenean niri ez zait gustatzen. Ni ez nago ados, iruditzen zait ez dela Gobernu egoki bat, baina ez dut uste zatitzen duenik gizartea, eta pentsa gizartearentzat oso neurri kaltekoak hartzen dituela eta nire gustukoak ez direnak bat ere. Beraz, ez zait iruditzen hori horrela denik. Gehiago iruditzen zait  - eta hau ere berari, Mendia andreari esan nahi nion eta honen inguruan ere egia esan nahiko nuke Euzko Alderdi Jeltzalearen eta Gobernuaren iritzia jakitea - , uste dut gehiago zatitzen dutela kanpainan egin zenuten bezala, euskararen inguruko mezu hain zatitzaileak zabaltzeak. Eta gero korrika egin zuen Alderdi Popularrak hurrengo egunean, esanez zenbat diskriminatzen den euskararengatik Euskal Herrian.
Uste dut horrek benetan gorrotoa sortzen duela, eta behin eta berriz esan dut kanpaina honetan eta behin eta berriro errepikatuko dut gainera, behar den guztia egingo dugula jende horri guztiari esplikatzeko zein ederra den hizkuntza hau, eta emateko behar dituzten baldintza guztiak oraindik ere aukera hori emateko. Baina jar gaitezen horretan, jar gaitezen mezu positiboan eta ez mezu negatiboan. Zeren mezu negatiboak negatiboa baino ez digu ekartzen eta zatitu baino ez gaitu egiten. Nik uste dut zatitzeko baino gehiago, batzeko beharra dugula arlo guztietan eta baita arlo horretan ere.
Alonso jauna, asko pozten naiz  - benetan esaten dizut -  gobernu feminista bat planteatu dudanean eta gizonen eta emakumeen arteko berdintasuna eta eguneroko berdintasuna zer garrantzitsua den azpimarratu dudanean, nirekin ados egotea. Oker ez banago, bat zatoz nik egin dudan diagnostikoarekin, non eta ikusten dudan izebergaren muturra dela, hain zuzen ere, biolentzia matxista eta eguneroko bortizkeria ikaragarri hori, eta egunerokoa dela konpondu behar duguna azkeneko bortizkeria matxista horri ere konponbidea aurkitu beharko badiogu.
Uste dut benetan, eta nik horregatik gaur hemen gobernu feminista bat planteatu det, jende askok beldurra izaten dio hitz horri, baina uste dut ez dela beldurra izan beharreko hitza, Nazio Batuek aipatutakoa da, eta hori horrela eta horregatik esan dizuet gaur goizean ere, garapen, bake eta justiziarako eskatzen dutela Nazio Batuek hori. Beraz beldurra kendu behar zaiela hitz horri, eta horregatik planteatu dut gobernu feminista bat, benetan sinestuta nagoelako goitik behera ezin dugula egoera hau pairatzen jarraitu.
Ezin dugula jarraitzen pairatu, ez muturreko biolentzia, ez eta emakumeok egunero pairatzen ditugun egoerak. Eta egia da guk ahalegin handi bat egin dugula Euskal Herria Bildun esateko ahaldundu garela, beldurra ez dagoela gure tokian, gizarte hau ahaldundu dugula. Baina egia da eta Emakundek dio bere txosten horretan, emakumeak beldurtuta bizi direla. Eta hori ez da posible. Ez delako posible, gertatzen delako, gertatzen zaigulako egunero- egunero emakume guztioi. Maila handiagoan edo txikiagoan. Eta hori ezin dugu jasan.
Eta uste dut gutxienez honetan Ganbera hau ados egongo dela nirekin lehen-lehentasunezko neurria dela. Lehen esan dut baina berriro esango dut, gure alabak, gure amak, gure izebak, gure lagunak dira eta uste dut oso garrantzitsua dela horretan ados egotea. Eta pozten naiz asko.
Gainerakoan, ba gainerakoan zuri nirekin gertatu zaizun bezala, ez nago beste gauza batzutan ados. Esplikatuko didazu ze bidezidorretik iritsi zaren esatera PNV eta Alderdi Sozialistak egin duten paktu horretan edo gobernu akordio horretan, Otegiren eskua ikusten duzula.
Esango didazu nondik, ze bidezidorretatik iritsi zaren horretara. Eta Euskal Herria Bildu ere hor tartean dagoela. Ez dakit nondik eta nora ikusten duzun hori. Edozein kasutan, ni asko poztuko nintzateke hori horrela balitz eta azkenean Euskal Herria Bilduren hainbat aldarrikapen eta hainbat nahi, paktu horren ondorioz ere ikusi bagenitu. Baina ez dakit oso ondo nondik eta nora iritsi zaren ondorio horretara.
Beste gauza bat esango dizut Alonso jauna. Bakea eta elkarbizitzaren inguruan gaur hemen esan ditudan guztiak, guzti-guztiak Euskal Autonomia Erkidegoko herritarren % 85ak pentsatzen ditu horrela. Eta azkeneko soziometroan ikusi ditzakezu.
Eta hori da pentsatzen dutena bakegintza eta elkarbizitzari dagokionez. Eta ez dizut detailatuko, badakidalako irakurria daukazula soziometroa eta zer dion bai presoen inguruan eta baita gainerantzeko gauzen inguruan. Eta baita ze balorazio egiten duen zuen alderdiaren inguruan.
Marginalidadean geratzeko postura bat mantentzen duzue neurri batean, eta uste dut iritsi dela garaia hemen ere beste jarrera bat erakutsiz eta Miren Larrion lankideak lehenago ere aipatu du, egon zela momentu bat aurreko legealdian Arantza Quirogak hitz bat aldatu eta 24 orduz  - bai Sémper jauna - , 24 orduz herri honek beste esperantza bat eduki zuen ikusi zuenean Alderdi Popularra beste leku batean jarri zitekeela. Eta ez zen handik hara joatea. Zen pixka bat eserlekuz aldatzea. Eta uste dut ariketa hori Alderdi Popularrari ere tokatuko zaiola. Ze hemen esaten ari baldin bagara denok mugitu beharko dugula gure eremuetatik eta gure erosotasun eremuetatik, Alderdi Popularrari ere tokatuko zaio hori egitea, ez baldin bada Euskal Autonomia Erkidegoan gai horretan eta beste gai batzutan marginalidade erabatekoan geratuko.
Gertatzen zaizue gauza bat Partidu Popularreko ordezkariei, eta gertatzen zaizuena da Estatuaren indarra badaukazuela. Eta badaukazuela Espainiako Gobernuaren indarra eta gainera hori egikaritzen da ez horretan bakarrik, baizik eta egikaritzen da askotan Legebiltzar honek hartu dituen erabaki subirauak Auzitegi Konstituzionalaren bitartez, behin eta berriz errekurritzen direnean eta Legebiltzar honetan hartzen diren hainbat eta hainbat neurri neutralizatuta geratzen direnean.
Ba beno, izan dezakezue indar hori, baina niri iruditzen zait indar hori ez dela bat ere demokratikoa.
Uste dut mugitu egin behar duzuela. Mugitu egin behar duzuela denok mugitu behar dugun bezala seguru aski Sémper jauna, esaten dizut hori ere, seguru aski denok etxe honetan bildu garen sentsibilitate politikoak eremu honetan aurrera egin behar baldin badugu, denok mugitu beharko dugu apur bat gure posizioa. Baina zuek ere bai, seguru nago.
Eta iritsi beharko duzue ondorioztatzera esguince bat edo beno txorkatila bateko fraktura bat ez dela terrorismoa. Eta ekibokatu egin zaretela. Eta oso grabea dela era horretara ekibokatzera kokatu nahi gaituzuelako lehenaldiko leku batzuetan. Eta lehenaldi horretatik atera gara. ETAk duela bost urte esan zuen armak behin betiko utziko zituela, eta beste eszenatoki batean gaude. Eta ez ezazue ahaleginik egin aurreko eszenatokira bueltatzeko.
Egin dezagun denok plana beste eskenatoki batera joateko, Euskal Herria beste leku batera eramateko, eta guztiok herri honetan, bakean eta elkarbizitzan hobeto bizi gaitezen.
Gurea lur txiki bat da, baina esango nuke herri handi bat dela. Niretzat sasoi lurraldez osatutako lurra eta herri handi bat, hizkuntza, kultura, jakituria handia duen lur bat. Eta dauzka gizon-emakume batzuk, beraien herritarrak, lur horri eman diotenak orain baino lehen, eta gure historian zehar izateko modu berezi bat, kultura berezi bat, politika egiteko kultura berezi bat. Industria egiteko kultura berezi bat.
Uste det badauzkagula gure baitan etorkizuna ongi islatzeko euskarri eta sustrai asko. Eta horiei guztiei heldu beharko genieke, eta bene-benetan Euskal Herria Bilduren eskuak, behin eta berriro aipatu dudan bezala, zabalik dituzue.
Kasu askotan momentu honetan ez da posible izan, baina jakin lau urte hauetan horretarako prest egongo garela behin eta berriro.
Mila esker guztioi. (Txaloak)